vertel – Page 3 – I scrap 2
Author scrapydo2.wordpress.comPosted on 2015-11-04 2015-11-05 Format GalleryCategories Afrikaans, Toeka-Tokkel, vertelTags afrikaans, skryf, vertel17 Comments on Toeka-Tokkel no 46 : Kinderstories
Toeka- Tokkel no 44 : Biblioteek
Die biblioteek speel steeds n belangrike rol in my daaglikse lewe. Ek hou van n boek in my hand sodat ek maklik kan terugblaai of verder blaai namate dit nodig is. Dis veral belangrik as mens self studie doen om sekere dinge te wete te kom. Ek het bv gesien met die publiseer van my boek dat n boek met inligting langs my baie makliker as die rekenaarbladsye wat vandag aan die orde van die dag is.
Van my inligting is ook in my Kindle-biblioteek gebêre. Ek geniet die Kindle. Dis klein en kan oral met jou saamgaan. Omdat ek nog nie so n foonfundie is nie, is ek maar skrikkerig om dinge met die foontjie te doen. Dit lyk egter vir my ideaal as jy haastig is en op reis gaan. Foon is tog altyd by mens.
Moet byvoeg dat ek altyd n belangstelling in die bibioteek gehad. Het Bib as byvak gehad gedurende studies. Daar was gelukkig ook altyd by elke skool waar ek was geleentheid om in bib te help.
Nadat ek weg is uit die onderwys het ek eers vir n paar maande in Secunda se openbare biblioteek gewerk as toonbankassistent. Daarna het ek 8 jaar in Potgietersrus se openbare bib gewerk. Dit was vir my baie lekker om nuwe boeke eerste te lees. Jeuglektuur was egter my gunsteling. Barry Hough was daardie tyd baie gewild.Daar was ook elke jaar verskillende leeskompetisies vir die jongmense gewees.
Na twee jaar se werk in bib het munisipaliteit die bib vergroot en n studie bib aangebou. Hier kon ons na hartelus leerders help met hul take. Studente het ook baie van studiebiblioteek gebruikgemaak om stil en rustig te studeer. Veral net voor eksamens was die studiebib tjok- en- blok vol. Ons moes selfs nommers gee sodat daar vir almal n uur of wat was om te studeer.
Ek hoop van harte dat biblioteke nie doodloop nie. Wat dink jy ?
Die biblioteek hier in Upper Hutt is amper die beste bib in New Zealand en dit is n plesier om dit te gebruik!
Alles gekry by Wiki:
(Ek kannie waarborg dat die vertaling uit Engels heetemaal suiwer is nie. Dit is egter baie interessante punte wat hier genoem word.)
‘n Biblioteek is ‘n georganiseerde versameling van inligtingshulpbronne, wat toeganklik gemaak word aan ‘n vasgestelde gemeenskap vir verwysing of uitleen. Dit bied fisiese of digitale toegang tot materiaal, en kan in ‘n fisiese gebou of kamer, òf ‘n virtuele ruimte, òf albei wees. 
‘n Biblioteek se versameling items kan boeke, tydskrifte, koerante, manuskripte, films, kaarte, afdrukke en dokumente insluit. Mikrofilm, CD‘s, klankkassette, videobande, DVD‘s, Blu-ray-skywe, e-boeke, oudioboeke, databasisse en ander formate kan ook hier gestoor word.
Biblioteke kan wissel in grootte van ‘n paar rakke met boeke, tot ‘n paar miljoen items. In Latyn en Grieks, is die begrip van ‘n boekrak verteenwoordig deur Bibliotheca en Bibliothēkē (Grieks: βιβλιοθήκη). Afgeleides van hierdie woord betekenbiblioteek in meeste moderne tale, bv die Franse bibliothèque.
Hierdie stelsel is oop vir die publiek om self die beskikbaarheid van ‘n boek, beeld- of luistermateriaal, asook die inleweringsdatum van die uitgeleende materiaal, te wete te kom. Op hierdie manier kan die Internetgebruiker blitsvinnig vasstel watter bronne by sy naaste openbare biblioteek beskikbaar is. Deur te let op die Dewey-kode (bv. op die rugkant van die boek), kan die materiaal self ook makliker opgespoor word in die biblioteek.
Tans word Gauteng en die Vrystaat uitgesluit, weens ‘n ander geslote biblioteekstelsel in werking.
Baie dankie aan die volgende persone wat weer lekker saam gekuier het.
Die tyd is so beperk en almal is baie besig met allerhande reëlings. Hier is twee laat bestuur inskrywings. Gaan lees gerus wat die twee vertel.
Herriemerrie praat oor linker- of regterkantste bestuur ….
Kameel bespreek hoe hospitaal bestuur word deur vriendelike personeel
Volgende badtyd stories:
I scrap 2 Trompie wat nie van bad hou omdat sy Mies te gespanne is!
Toorts vra: wat gebruik minste water bad of stort?
Dit lyk dan al vir hierdie keer.
Nog n ekstra water storie van Toorts wat heelwat oor water geskryf het in die verlede
Hier is November se onderwerpe:
48. Brille en pille
Ek dink no 50. Feestyd gaan die laaste een vir 2015 wees.
Volgende onderwerp is: TONEELSPELERS
Author scrapydo2.wordpress.comPosted on 2015-10-21 2015-10-22 Format GalleryCategories Afrikaans, Toeka-Tokkel, vertelTags afrikaans, kuier, skryf, vertel43 Comments on Toeka- Tokkel no 44 : Biblioteek
Author scrapydo2.wordpress.comPosted on 2015-10-14 2015-10-22 Format GalleryCategories Afrikaans, Toeka-Tokkel, Trompie, vertelTags afrikaans, lekker, skryf, story28 Comments on Toeka-Tokkel no 43 : BADTYD/WATER
Toeka-Tokkel no 40 : Herinneringe/kuiertyd
Ons het almal dinge wat ons kan onthou. Net een woord kan n mens se gedagte vinnig terug neem na n gebeurtenis.
Ek gaan getrou elke Vrydag na my skrywers klas. Dis nou al drie volle jare wat ek die skrywery doen. Alles gaan oor jou eie ondervindings en herinneringe.
Ons kry altyd vyf of ses woorde waarvan ons een, of soms meer as een, kies om oor te skryf.
Ons lees die geskryfde stukke voor aan die groep voordat ons verder kort vinnige stukkies skryf.
Dis lekker om na die verskillende skrywers se herinneringe te luister. Ek geniet dit omdat die groep heeltemal ander gedagtes en episodes beskryf, wat vreemd vir my is. Dieselfde met my stukkies wat ek voorlees. Dit is weer heeltemaal anders as wat ouens hier gewoond is.
So ruil ons elke Vrydag ons herinneringe uit en leer baie ekstra gewoontes. Elkeen het ook in n ander era groot geword. Ons mentor is n een en negentig jarige dame wat graag van haar voor-oorlogse en ook oorlog herinneringe vertel. Sy het in Engeland groot geword en het na die oorlog gaan studeer as onderwyser. Sy het Nieu Zealand toe gekom as beginner onderwyseres.
Van die ander het meer Nieu Zealand gebeurtenisse waarvan hul vertel.
Dis werklik n belewenis om deel te wees van sulke wonderlike besprekings en herinneringe.
Toeka-Tokkel is lekker Afrikans
Deel asseblief jou herinneringe met ons hier op my blog.
Almal is welkom om deel te neem solak jy dit geniet.
Plak n skakel in by my kommentaar sodat almal kan lees wat jy sê.
Noem ook asb my blog sodat ander Toeka-Tokkel kan vind en ook deelneem.
Die volgende persone het pragtige paaie stukke geskryf.
Bosveldnimf het met Spokie se hulp wildernispaaie geloop en pragtige fotos gebruik
Toorts skryf oor vriendskapspaaie
Kameel het n pragtige vertelling oor die paaie van die lewe aan die hand van die Skepper
Spokie het paaie wat deur Oos Transvaal kronkel met mooi fotos daarby
Herriemerrie het ver paaie gery in die nag net omdat sy wou. Sy het ook gedig ingeplak van “The road not taken” deur Robert Frost
Baie, baie dankie vir jul deelname, sonder julle sou Toeka-Tokkel al doodgeloop het.
Volgende week se tema : MODES
Author scrapydo2.wordpress.comPosted on 2015-09-24 Format GalleryCategories Afrikaans, Toeka-Tokkel, vertelTags afrikaans, skryf, vertel15 Comments on Toeka-Tokkel no 40 : Herinneringe/kuiertyd
Toeka-Tokkel no 35 : Wasdag/ wasgoed
Hierdie week se Toeka-Tokkel het my lekker vêr teruggevoer na die goeie ou dae.
1960 trek ons plot toe. Geen elektrisiteit. Nie regtig warm water nie!
Wasdag was nogal n storie. Ons het buite n dubbele wasbak gehad. Die een het riffels gehad waarop die wasgoed geskrop kon word. Dit was harde werk om lakens te was. Klere was nie te erg nie want die stukke was kleiner.
My Ma het ekseem gehad.Sy het baie swaar gekry met die sepe wat so sterk was. Sy was allergies vir die seep. Tog moes sy maar wasgoed was.
Gelukkig het my Ma darem later een dag in die week n huishulp gehad. Maandae is wasgoed gewas. Dinsdae het my Ma gestryk..
Foto geneem in 1977 van huishulp en wasgoed.
Vandag is alles darem baie gerieflik. Almal het elektrisiteit, outomatiese wasmasjiene en selfs droëers om die werk te doen. Die masjien word gelaai, knoppies gedruk en die masjien doen die res.
Wonder of daar nie eendag n robot sal opdaag om die wasgoed in masjien te sit, knoppies te druk, op te hang en weer af te haal, te stryk en op te vou. Dalk selfs om dit te bêre ook.
Weer terug na 1960.
In die begin was Vrydagaande mense wasdag. My Ma het water in n groot kastrol op gasstoof warm gemaak. Sy het n groot blik bad in kombuis staan gemaak. Ons vier vrouens (dis nou ma en drie dogters)het dan om die bad met warm water gestaan, ons ingeseep en afgespoel!. Gelukkig het ons darem later n gas warmwaterstelseltjie in badkamer gekry waar ons dan in wasbak kon was. Ons kon slegs eenkeer in die week rerig bad. Die bad was ook net maar n sitbad.
Gelukkig, omdat ek kort was, kon ek darem soort van agteroor lê met my bene opgetrek. Ons het ook die warm water gedeel. Eers my Ma wat bad, dan is dit my of my suster se beurt om in dieselfde water te was!
Ek het darem nou lekker terug aan die goeie ou en swaarkry dae gedink.
Dis lekker, dis Afrikaans.
Skryf n stuk op jou bladsy, pos die skakel in my kommentaar.
Verwys asb na my pos om ander mense te laat sien en lees waaroor dit gaan.
Die volgende persone het weereens lekker oor TV gesels.
Baie dankie vir jul getroue ondersteuning dit word rerig waardeer.
Ook dankie aan ouens wat nie n pos maak oor onderwerp maar steeds lekker saam gesels in die kommentaar.
Kameel was eerste met haar bydrae. Sy is nie n groot TV ondersteuner nie. Sy dink terug aan die heerlike wêreldreise saam met haar kleinseun…
Toorts is volgende met terugvoer na begin van TV. Ook maar nie n TV kyker en tog tussenin is daar iets wat gekyk word.
Olga vererg haar sommer borduur oor sepies wat so vervelig is…
Herriemerrie het ook heelwat oor TV te sê, sy kyk met een oog en weet presies hoe storie verloop…
VOLGENDE TEMA : SOEKTOG
Kan jy nou glo dis amper September en lente!
Author scrapydo2.wordpress.comPosted on 2015-08-19 Categories Afrikaans, skryf, Toeka-Tokkel, vertelTags afrikaans, skryf, story27 Comments on Toeka-Tokkel no 35 : Wasdag/ wasgoed
Toeka-Tokkel no 31: BRANDHOUT
Hier gaan ons met nog Toeka-Tokkel.
Liggaamlik of figuurlik
Dis koud. Nie net koud nie, ysig koud!
Die Suidewind bol sy wange en waai daardie yswind vanaf die Suidpool hier oor ons teen n spoed van tot 130 km per uur!
Saam met die wind kom die wolke en dan ook daardie sneeu wat val tot op hoogte van 300m bo seespieël.
Nou het mens n lekker kaggel nodig met brandhout wat knetter en mens snoesig warm maak.
Ongelukkig werk dit nie so in my ou huisie nie! Ek het n kaggeltjie maar geen brandhout nie.
Die hout is duur en mens moet al in herfs begin om droë hout op te gaar(wat mense wel hier doen). In my sitkamer het ek n “heat pump” of warmpomp! wat sy bes doen om die koue te verjaag.
Hy gebruik soveel krag dat ek op my rug geval het toe ek hierdie maand se kragrekening gekry het. Dis soveel as een vrag brandhout wat my seker twee maande kan hou!
My buurvrou het n kaggel wat sy stook met optel hout wat haar neef vir haar aanry. Dit stink en rook party dae so erg dat ek alles moet toe hou om die rook uit te hou.
So liggaamlik gesproke kan brandhout gebruik word om mens lekker knus en warm te hou in die koue wintermaande.
Brandhout, figuurlik gesproke, stel ek voor as al die idees en gedagtes wat mens in jou brein voer om weer alles te gebruik of te brand as dit verwerk word.
My gedagtes het baie brandhout nodig om besig te bly. Ek is gedurig besig om in my gedagtes dinge uit te dink en te oorweeg. As daardie brandhout nie daar is nie kan niks ontwikkel en gedoen word nie.
Ek het heerlik my brandhout gebruik en hierdie pos aanmekaar geslaan! Wat dink jy van BRANDHOUT?
(Prente kom van www.google.co.nz, net die kaggeltjie en heatpump is my eie fotos)
TOEKA-TOKKEL en wat dit behels:
1. Skryf Afrikaans en geniet dit! Elke week op n Donderdag verander ek die opdrag of uitdaging.
2. Skryf n pos en verwys na hierdie pos sodat ander kan sien waar dit vandaan kom en waaroor dit gaan.
3. Plak jou skakel in by my kommentaar sodat ek en ander by jou kan uitkom en lees wat jy alles sê oor die onderwerp.
HOOP OM IETS VAN JOU TE HOOR! Geniet dit!
Die volgende ouens het heerlik oor teater gesels:
Die uwe oor drie ou teaters wat al verval het
Herriemerrie vertel van nagmerries oor operasie-teaters
Kameel vertel van besoeke aan teater en Madam X
Toorts skryf oor pragtige opvoerings in teaters
Voorverlede week se familie het nog n skrywe opgelewer! Dankie aan Olga vir haar groot familie
Omdat Julie 5 weke het het ek sommer n ekstra enetjie ingesit:
Author scrapydo2.wordpress.comPosted on 2015-07-23 2015-07-23 Categories Afrikaans, skryf, Toeka-Tokkel, vertelTags afrikaans, gesels, hout, skryf26 Comments on Toeka-Tokkel no 31: BRANDHOUT
Le-Jou-Eier: Hester het hulp nodig
Le-Jou-Eier: Woordsnoere 3
School Stories: Term one 2019